El Parrissal

El Parrissal Toponimos oficials de Matarranya en www.lenguasdearagon.org (en castellano El Parrizal) ye un trampo d'o río Matarranya situau en o municipio de Beceit, en o entorno d'os Puertos de Beceit.

En a dentrada a la rota d'el Parrissal se troban as pinturas rupestres de La Fenellassa, situadas en a base d'una roca calsinera de ueito metros d'altaria y descubiertas por l'arqueologo Juan Cabré Aguiló. Fan parti d'o conchunto d'Arte Rupestre de l'Arco Mediterranio d'a Peninsula Iberica, declarau Patrimonio d'a Humanidat por a UNESCO en 1998.

En el Pla de la Mina del Parrissal, se pueden veyer as antigas instalacions que se feban servir pa transportar y almagacenar carbón d'as menas que bi heba en a redolada: a mena de la Partida de Formenta, de 1964, a mena Belenguera que prencipió a expleitar-se mientres a Primera Guerra Mundial y a mena Rogelio, de 1935. Dende aquí o camín contina a traviés de palangas de fusta, en pasando a traviés de Les Gubies del Parrisal, formacions cheolochicas que se debantan sobre o río y dica plegar en Els Estrets del Parrissal, un canyón de 60 m d'altaria, 1.5 m d'amplaria y 200 m de largaria.

Fauna y flora
Bi ha una important población de cabra montés en a zona, asinas como una gran riqueza d'aus rapinyaderas. Destacan l'aguila perdiguera (Aquila fasciata), l'aguila reyal (Aquila chrysaetos) y o falcón peregrín (Falco peregrinus) que comparten habitat con bellas rapinyaderas nocturnas como o bubons (Bubo bubo) y con aus carnuceras como a voleta (Neophron percnopterus) y o vueitre leonado (Gyps fulvus). Entre os peixes presents se i troban as truitas (Salmo trutta) y atras especies de gran valura como a madrilla (Parachondrostoma toxostoma) u a madrilleta roya (Achondrostoma arcasii), o barbol de casta (Luciobarbus graellsii) y o pez fraile (Aphos porosus). Cal destacar tamién a presencia en istas augua d'a loira (Lutra lutra).

A vechetación propia d'os puertos de Beceit ye diversa con importants masas forestals de pin royo (Pinus sylvestris) y de pin nasarro (Pinus nigra), antimás de carrascas (Quercus ilex), caixicos (Quercus), avellaneras (Corylus avellana) y atras especies como acirons (Acer) y cardoneras (Ilex aquifolium). Entre os arbustos destaca o buixo (Buxus) y o chinebro (Juniperus oxycedrus). Chunto a o recorriu bi ha huertos y terrenos de cautivo en faixas con oliveras (Olea europaea) y almendreras (Prunus dulcis).

Cheomorfolochía
O río Matarranya recorre ista zona encaixau entre calsineras d'os periodos Churasico y Cretacico, creyando un poliu canyón fluvial con a-saber-las gorgas fundas y d'auguas transparents. O modelau karstico ye present con muitas formas de disolución y precipitación. Se pueden veyer toscas y travertinos a o largo d'o río creyando piscinas naturals como a existent en Mas de Lluvia.

Acceso
250px|thumb|El Parrissal
Se i plega dende o lugar de Beceit a traviés d'una pista parcialment asfaltada de 6 kilometros dos aparcamientos dende a on s'accede andando a El Parrissal.

Feguras de protección
El Parrissal s'incluye en as siguients feguras de protección: Río Matarraña. El Parrizal. Punto de interés fluvial. Gubierno d'Aragón
 ZEPA ES0000298 Matarranya-Aiguabarreix.
 PIC ES2430097 Río Matarranya.
 PIC ES2420036 Puertos de Beceit.
 Reserva Nacional de Caza d'os Puertos de Beceit.

Referencias

Vinclos externos

  El Parrizal del Beceite: la joya que recorre el río Matarraña. www.lasprovincias.es
  Ruta del Parrizal / Parrissal. Turismo de Beceit.
  En Matarranya Turismo
  Ruta del Parrizal en Viajero Crónico

Categoría:Beceit
Parrissal
Parrizal
Parrizal